Breian jobbet i mange år i Universitetsforlaget, først i Oslo og deretter ved University Press i Canada og Kenya. På 1970-tallet vendte han tilbake til Norge og drev gård på Hundorp i Gudbrandsdalen. Siden fikk han posisjoner som herredsagronom, først i Gjøvik og så på Ringerike. Han arbeidet deretter i ulike institusjoner som Landbruksdepartementet og Statens Fagtjeneste for Landbruket.